Publication: Magyar Közlöny
Issue: MK-2003-142 (Year: 2003, Number: 142)
Era: 1990-2004
Section: a 132/2003. (XII. 11.) OGY határozathoz
Paragraph Index: 430

a 132/2003. (XII. 11.) OGY határozathoz A 2003—2008 közötti idõszakra szóló Nemzeti Környezetvédelmi Program (NKP-II) kezett az 1997—2002. közötti idõszakra szóló elsõ Nemzeti Környezetvédelmi Programról (a továbbiakban: NKP-I), és tudomásul vette a megvalósítás általános tervét. Végrehajtásának konkrét feladatait kormányhatározatok által jóváhagyott éves intézkedési tervek tartalmazták. Az NKP-I-ben megfogalmazott célkitûzések idõarányos teljesítésérõl a törvényben elõírt módon kétévenként értékelések készültek az Országgyûlés számára. Az elsõ Nemzeti Környezetvédelmi Program lezárása és a teljes idõszak átfogó elemzése egyaránt megkezdõdött. A 2003—2008. közötti idõszakra szóló második Nemzeti Környezetvédelmi Program (a továbbiakban: NKP-II) kidolgozásának egyik alappillérét az NKP-I végrehajtása során felhalmozott tapasztalatok alkotják. Az NKP-II megvalósításának idõszakában Magyarország az Európai Unió tagállamává válik. Ez az NKP-II számára is új kihívásokat jelent. A hazai célkitûzések elérése mellett biztosítani kell, hogy az EU környezeti elõírásait teljesíteni tudjuk. E törekvésünk magában foglalja egyrészt meglévõ természeti értékeink megõrzését, másrészt egy eredményes és hatékony, demokratikus környezetpolitika kialakítását és erõsítését. Az NKP-II másik alappillérét ebbõl következõen az Európai Unió 2010-ig szóló, a tagországok számára iránymutatásul szolgáló 6. Környezetvédelmi Akcióprogramja képezi. Az Akcióprogram olyan hosszú és középtávú minõségi, illetve mennyiségi célokat tartalmaz, amelyeket tovább kell bontani országos és regionális szintre. Az NKP-II-nek ehhez megfelelõ kereteket kell teremtenie. Az NKP-II környezetpolitikai megalapozása során feltárt hazai problémák megoldása nagyrészt egybeesik az EU csatlakozással összefüggõ környezetpolitikai célkitûzéseinkkel és az egyéb nemzetközi egyezményekbõl eredõ kötelezettségeinkkel is. Tekintettel azonban a jogérvényesítés és a megvalósítás, az eszköz- és intézményrendszer, valamint a finanszírozás terén mutatkozó hiányosságainkra, különös figyelmet kell fordítani a csatlakozási szerzõdésbõl következõ feladatok felelõs teljesítésére. Az NKP-II koncepcióját a Kormány az 1117/2001. (X. 19.) határozatában elfogadta és elrendelte a Program kidolgozását. Az NKP-II a koncepció tervezési követelményei, valamint a jelenlegi kormányprogram környezetvédelmi fejlesztésre vonatkozó irányelvei alapján készült, és meghatározza a 2003—2008 közötti idõszak környezetpolitikai célkitûzéseit. A megvalósítás fontos elemei a különleges kezelést igénylõ területekre vonatkozó tematikus akcióprogramok, amelyek a környezet- és természetvédelem, valamint a vízügy több ágazatot átfogó komplex területein azonosítják a specifikus és operatív célokat, forrásokat és felelõsöket. Külön fejezet foglalkozik a környezetpolitika ágazati és regionális integrációjának erõsítésével, az NKP-II elõrehaladásának mérésével, ellenõrzésével, valamint a végrehajtás szervezési kérdéseivel.

Source: https://magyarkozlony.hu/hivatalos-lapok/baf51686730c8137e4c342fa81918d3f73ae7a16/dokumentumok/51c758a44d8c6475668366ce44e0c0b168fe9de9/letoltes